Există o gamă variată de hrană echilibrată nutritiv pentru câinii adulți, elaborată pentru nevoile lor specifice. Astfel, există mai multe opțiuni pentru alimentația câinelui tău.Rasa, talia, vârsta, stilul de viață și sănătatea pot face o diferență semnificativă:Rasele mai mici au un metabolism mai rapid, ceea ce înseamnă că vor consuma mult mai multă energie. În funcție de starea generală de sănătate și de nivelul de activitate, anumiți câini de talie mică ar putea avea nevoie de două ori mai multe calorii pe zi decât cei de talie mare. Cele mai bune formule de hrană pentru câinii de talie mică au o cantitate de proteine în plus și sunt bogate în grăsimi și carbohidrați. De asemenea, hrana conține bucăți de dimensiuni mai mici, adecvate staturii lor.Rasele mai mari pot avea un metabolism mai lent, dar, categoric, au un apetit mai mare. Formulele preparate special pentru câinii de talie mare conțin bucăți mai mari și mai satisfăcătoare de hrană, ceea ce îi încurajează să mestece mai mult, în loc să înfulece hrana. Conținutul redus de grăsimi, cantitatea concentrată de proteine și glucozamina ajută controlul greutății, minimizând impactul asupra articulațiilor și organelor vitale.Dacă animalul tău de companie este deosebit de activ sau este un câine utilitar, poți alege o formulă specială, adecvată unui stil de viață activ. Aceasta va asigura niveluri mai mari de grăsimi, proteine și vitamine, cum ar fi B12, pentru a ajuta la degajarea energiei din hrană. De asemenea, vitamina E poate ajuta la recuperarea mai eficientă a mușchilor obosiți, după perioade de exercițiu solicitant.În general, se recomandă trecerea femelelor gestante înapoi pe o dietă bazată pe hrană specială pentru puiul de câine, întocmai pentru a le asigura calorii suplimentare și niveluri mai ridicate de nutrienți cheie de care au nevoie. Citește mai mult despre hrănirea câinelui tău pe perioada gestației.Câinii mai puțin activi au nevoie de mai puține grăsimi, deci hrănirea cu o formulă 'light' poate ajuta la evitarea creșterii în greutate.Unii câini pot dezvolta sensibilități la grupele de alimente sau pot avea probleme medicale care necesită un regim special. În astfel de cazuri, veterinarul va putea să îți recomande o dietă adecvată nevoilor câinelui tău. Dacă nu ești sigur ce dietă este potrivită pentru câinele tău, discută cu medicul veterinar sau cu un asistent veterinar. Astfel de produse ar putea fi cele din gama Purina Veterinary Diets pentru câini.